অজিত রায় (সাহিত্যিক)
অজিত রায় (১৫ জুলাই ১৯৬২ - ২০ ডিসেম্বর ২০২১) ছিলেন একজন ভারতীয় বাঙালি লেখক, প্রাবন্ধিক, গল্পকার ও ঔপন্যাসিক। তিনি বাংলা সাহিত্যের এক ব্যতিক্রমী সাহিত্যিক ছিলেন। বাংলাগদ্যের চলমান ধারার সম্পূর্ণ পৃথক ও ব্যতিক্রমী গদ্যপ্রযুক্তির প্রবর্তক ছিলেন তিনি। তবে কলকাতার তথাকথিত কবি-লেখকেরা তাকে তেমনভাবে গ্রহণ করতে পারেন নি। তার চল্লিশ বৎসরের সাহিত্য সাধনায় কোন স্বীকৃতিও মেলে নি।